Temeljem odredbi članka 82. Pravilnika o proračunskom računovodstvu i računskom planu ("Narodne novine", br. 124/14, 115/15, 87/16, 3/18, 126/19) i članka 29. Statuta Grada Cresa ("Službene novine PGŽ", br. 29/09, 14/13, 5/18, 25/18, 22/20, 8/21 i “Službene novine Grada Cresa” br. 3/22) Gradsko vijeće Cresa, na sjednici održanoj dana \_\_\_\_studenog 2022. godine donosi

**ODLUKU O IZMJENI I DOPUNI**

**ODLUKE O RASPODJELI REZULTATA POSLOVANJA PRORAČUNA**

 **GRADA CRESA ZA 2021. GODINU**

Članak 1.

 U Odluci o raspodjeli rezultata poslovanja Grada Cresa za 2021. godinu (“Službene novine Grada Cresa br. 3/22, ), u daljnjem tekstu: Odluka, mijenja se članak 4. i glasi :

„**Članak 4**.

 Višak prihoda proračuna Grada Cresa (konsolidirani) u iznosu od 1.581.520,59 kn, nastao je kao razlika viška prihoda poslovanja (na skupini računa 92211), manjka prihoda od nefinancijske imovine (na skupini računa 92222), manjka prihoda od financijske imovine (na skupini računa 92223) te prenesenog manjka prihoda iz 2020. godine.

 Konsolidirani višak prihoda sadrži višak prihoda Grada Cresa i proračunskih korisnika:

 **1**. Višak prihoda poslovanja Grada Cresa u iznosu od 1.513.690,16 kn, rasporedit će se u iznosu od 1.505.078,37 kn po izvorima financiranja za projekte i aktivnosti Grada Cresa, a ostali iznos od 8.611,79 za pokriće manjka prihoda Mjesnih odbora te 412,67 kn za pokriće viška prihoda Mjesnog odbora.

 Grad Cres - Raspored viška po izvorima financiranja:

* Opći prihodi - višak prihoda općih prihoda u iznosu od 446.377,43 kn - rasporedit će se za sljedeće namjene: Aktivnost Poslovni i stambeni prostor: (račun 3232) za usluge tekućeg i investicijskog održavanja u visini od 346.377,43 kn te (račun 4221) za nabavu uredske opreme 100.000,00 kn.
* Donacije - višak prihoda od Tekućih donacija u iznosu od 29.389,74 kn - rasporedit će se za sljedeće namjene: Aktivnost: Kulturna događanja: (račun 3299) za Lubeničke glazbene večeri 7.188,35 kn, Aktivnost Creski anali: (račun 3299) za Creske anale 22.201,39 kn.
* Koncesija na pomorskom dobru - višak prihoda od naknade za koncesijska odobrenja u iznosu od 116.765,79 kn - rasporedit će se za sljedeću namjenu: (račun 3232) Aktivnost: Upravljanje pomorskim dobrom 116.765,79 kn.
* Spomenička renta - višak prihoda od spomeničke rente u iznosu od 97.190,14 kn rasporedit će se za sljedeću namjenu: (račun 3232) Aktivnost Usluge tekućeg i investicijskog održavanja 97.190,14 kn.
* Kapitalne pomoći od međunarodnih organizacija - višak prihoda u iznosu od 633.517,60 kn rasporedit će se za sljedeće namjene: (račun 4263) Clinemi Krk- Cres – Lošinj, za Energy cities – u iznosu od 313.740,00 kn, ta za (račun 4227) Projekt Value 319.777,60 kn.
* Kapitalne pomoći iz državnog pororačuna temeljem prijenosa EU u iznosu od 181.425,00 kn rasporedit će se za sljedeću namjenu: (račun 4223) Sanacija centralnog grijanja u iznosu od 181.425,00 kn.

Mjesni odbori:

 Višak prihoda poslovanja Mjesnog odbora Dragozetići u iznosu od 412,67 kn - rasporedit će se za Rashode za usluge - Usluge tekućeg i investicijskog održavanja.

 Manjak prihoda poslovanja Mjesnog odbora Orlec u iznosu od 1.736,98 kn - pokriva se viškom općih prihoda Grada Cresa iz 2021. godine.

 Manjak prihoda poslovanja Mjesnog odbora Beli u iznosu od 3.299,81 kn - pokriva se viškom općih prihoda Grada Cresa iz 2021. godine.

 Manjak prihoda poslovanja Mjesnog odbora Valun u iznosu od 1.575,00 kn - pokriva se viškom općih prihoda Grada Cresa iz 2021. godine.

 Manjak prihoda poslovanja Mjesnog odbora Martinšćica u iznosu od 2.000,00 kn - pokriva se viškom općih prihoda Grada Cresa iz 2021. godine.

 **2**.Višak prihoda poslovanja Dječjeg vrtića Girice Cres u iznosu od 55.961,97 kn, nastao je kao razlika viška prihoda poslovanja (na skupini računa 92211), manjka prihoda od nefinancijske imovine (na skupini računa 92222) te prenesenog viška prihoda iz 2020. godine.

 Višak vlastitih prihoda Dječjeg vrtića u iznosu od 55.961,97 kn utrošit će se za sljedeće namjene:

Tekuća aktivnost: Materijalni trošak: (račun 3232) Usluge tekućeg i investicijskog održavanja 55.961,97 kn.

 **3**. Višak prihoda Gradske knjižnice i čitaonice Frane Petrića u iznosu od 775,42 kn nastao je kao razlika viška prihoda poslovanja (na skupini računa 92211), manjka prihoda od nefinancijske imovine (na skupini računa 92222) te prenesenog viška prihoda iz 2020. godine.

 Višak vlastitih prihoda Gradske knjižnice u iznosu od 775,42 kn utrošit će se za sljedeću namjenu:

 Tekuća aktivnost: Materijalni trošk: (račun 3232) Usluge tekućeg i investicijskog održavanja 775,42 kn.

 **4**.Višak prihoda Creskog muzeja u iznosu od 19.292,16 kn, nastao je kao razlika viška prihoda poslovanja (na skupini računa 92211) , manjka prihoda od nefinancijske imovine (na skupini računa 92222) te prenesenog viška prihoda iz 2020. godine.

 Višak od vlastitih prihoda Creskog muzeja u iznosu od 19.292,16 kn rasporedit će se za sljedeću namjenu: Tekuća aktivnost: Izložba: (račun 3239) Antičke skulpture iz zbirke Dr.Kovača 4.292,16 kn te izložba: (račun 3239) Grbovi Cresa i Lošinja 15.000,00 kn.

Članak 2.

 Ova Odluka o izmjeni i dopuni Odluke o raspodjeli rezultata poslovanja Proračuna Grada Cresa za 2021. godinu stupa na snagu dan nakon objave u “Službenim novinama Grada Cresa”.

KLASA:400-01/22-01/28

URBROJ:2170-04-01-22-

Cres, \_\_\_\_\_\_\_ 2022

GRAD CRES

GRADSKO VIJEĆE

 Predsjednica:

Natalija Marelić Tumaliuan